CELEX: 32006R1590
Language: sk
Date: 2006-10-24 00:00:00
Title: Nariadenie Komisie (ES) č. 1590/2006 z  24. októbra 2006 , ktorým sa vymedzuje rozsah možného prijímania žiadostí o dovozné licencie predložených v období od 16. do 18. októbra 2006 , ktoré sa vzťahujú na maslo s pôvodom na Novom Zélande v rámci dovoznej colnej kvóty spravovanej v súlade s nariadením (ES) č. 1452/2006

25.10.2006   
            
            
               SK
            
            
               Úradný vestník Európskej únie
            
            
               L 294/31
            
         
      NARIADENIE KOMISIE (ES) č. 1590/2006
   z 24. októbra 2006,
   ktorým sa vymedzuje rozsah možného prijímania žiadostí o dovozné licencie predložených v období od 16. do 18. októbra 2006, ktoré sa vzťahujú na maslo s pôvodom na Novom Zélande v rámci dovoznej colnej kvóty spravovanej v súlade s nariadením (ES) č. 1452/2006
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 29,
   so zreteľom na nariadenie Komisie (ES) č. 1452/2006, ktorým sa ustanovujú dočasné opatrenia týkajúce sa správy colnej kvóty pre novozélandské maslo v období od októbra do decembra 2006, a ktorým sa ustanovuje výnimka z nariadenia (ES) č. 2535/2001 (2), a najmä na jeho článok 3 ods. 2,
   keďže:
   
               (1)
            
            
               V období od 16. do 18. októbra 2006 sa príslušným orgánom predložilo 7 žiadostí o dovozné licencie vzťahujúce sa na maslo s pôvodom na Novom Zélande (v rámci kvóty č. 09.4589) v súlade s nariadením (ES) č. 1452/2006. Tieto žiadosti sa týkali súhrnného množstva 14 294,6 ton.
            
         
               (2)
            
            
               Ak je toto množstvo rovnaké ako dostupné množstvo 14 294,6 ton, všetky žiadosti možno prijať,
            
         PRIJALA TOTO NARIADENIE:
   Článok 1
   Žiadosti o dovozné licencie vzťahujúce sa na maslo s pôvodom na Novom Zélande predložené v súlade s nariadením (ES) č. 1452/2006 v období od 16. do 18. októbra 2006 a oznámené Komisii do 20. októbra 2006 sa prijmú.
   Článok 2
   Toto nariadenie nadobúda účinnosť 25. októbra 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2006
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. EÚ L 271, 30.9.2006, s. 40.